Dobrodošli na ovaj video u kojem Jon i ja želimo da govorimo o Božjoj milosti (blagodati).
Želimo da govorimo o tome šta je milost, želimo da govorimo o tome šta nije
i želimo da govorimo o tome šta milost čini.
Tužno je to što smo videli pogrešno razumevanje milosti koje čini to
da ljudi, kada govorimo o važnosti vere u Hrista, poslušnosti, ili o krštenju,
ili o primanju Svetog Duha, da ljudi kažu: "Ne, ne, ne, mi smo spaseni milošću.
Ne, ne, milost je ta koja nas spasava. I svaki put citiraju Efescima 2:8-9.
I zato želimo da uradimo ovaj video da zaista govorimo o tome šta je milost,
jer je moćna. Isus nas je pozvao da budemo slobodni, da nas spasi od naših greha
i da živimo nov život. Zato, nadam se da ste spremni i mislim da će ovaj video
pomoći mnogima od vas.
Ako uzmete Efescima 2:8-9, a možemo uzeti i stih 10:
"Jer ste milošću spaseni kroz veru; i to nije vaše delo,
to je dar Božji - ne rezultat dela, tako da se ni jedan čovek ne pohvali.
Jer smo Njegovo delo, stvoreni u Hristu Isusu za dobra dela, koje je Bog
unapred pripremio da u njima hodimo."
Dakle, čitamo ovde: "Jer ste milošću spaseni, kroz veru".
Počinjemo rečju "milost" (blagodat). Prava definicija milosti je to da je ona
dar koji nam je slobodno dat.
To nije nešto za šta ste radili da to dobijete i nije nešto
za šta bi trebalo da radite posle. To je slobodan poklon.
To je slobodan poklon dat celom čovečanstvu. Dakle, dobar primer toga je...
Zamislite da jednog dana šetate napolju i tamo ima jedan čovek koji vas ugleda
i jednostavno oseća ljubav prema vama. Dođe vam i kaže: "Hej, želim da ti dam svoj auto.
Evo, ovo je moj auto." I da vam ključeve.
Niste radili za tog čoveka da to zaslužite i on vam ne traži da uradite
išta posle toga, nešto dodatno. Jednostavno, to je poklon dat vam slobodno. To je milost.
Zamislite drugi primer, vi radite za nekog čoveka u bašti.
I vi radite, radite, radite, sređujete mu baštu.
Posle nekoliko sedmica rada za tog čoveka on vas pozove i kaže vam:
"Da, trebalo bi da dobiješ 5000 $ za posao koji si radio, ali ja vidim
da si obavio jedan zaista, zaista divan posao. Želim da te blagoslovim,
osim tih 5000 $ - dajem ti poklon." To nije milost.
Jer ste tada učinili nešto da to zaslužite. Da, on je dodao više,
ali milost - to je slobodan poklon, dat od Boga nama, ne zato što smo bili tako posebni,
ne zato što smo zaslužili. To je Bog i samo Bog.
To je prava definicija toga šta je milost.
Ono gde ljudi zaista pogrešno shvataju je kada misle da je milost ta koja spasava.
Ali nije. I to nije ono što čitamo ovde. Ono što čitamo ovde:
"Jer ste milošću spaseni kroz veru." Nije napisano: Milošću celo čovečanstvo
je spaseno, bez vere. Ako uzmete sve stihove, u celoj Bibliji, i pogledate
šta treba da uradite da bi se spasili, vrlo je jasno - kroz Isusa Hrista je
i kroz veru u Njega. Ne kroz veru u nešto, već veru u Hrista.
Hristos je taj koji spasava i samo On. I Božja je milost, slobodan dar celom čovečanstvu
da mi danas možemo da se spasemo kroz Hrista, kroz veru u Njega, kroz verovanje Njemu.
Ako je milost, bez vere, to što spasava, onda bi već svi bili spaseni.
Onda bi ceo svet bio spasen. Ali znamo da je potrebno da ljudi urade nešto.
Treba da veruju u Hrista, odnosno treba da veruju Hristu.
I da veruju u to što On kaže. Dakle, verujemo da je milost Božji slobodan poklon.
Nismo ga zaslužili. I Božja je milost da vi i ja danas možemo da se spasemo
kroz veru, kroz verovanje u Hrista. A šta je Isus rekao:
Pokaj se i rodi se ponovo od vode i od Duha.
Zato, kada mi verujemo Hristu, imamo veru i pokajemo se i rodimo se ponovo
kroz vodu i Duha, kao što Isus kaže, nećemo se hvalisati,
jer znamo da je Božja milost da se mi danas možemo spasiti na taj način,
a ne zbog dela. Jone, želiš da nam daš jedan primer toga.
Da. Pre toga, želim i ja da kažem, kao što smo pričali u drugim videima,
kada smo govorili o veri, govorili smo o poslušnosti, jer
prava biblijska vera uvek proizvodi poslušnost, akciju.
Dakle, kada govorimo o poslušnosti i milosti, morate razumeti,
poslušnost nije u kontradiktornosti sa milošću. Zaista ne.
Ako pogledamo celu sliku, poslušnost i milost, ako pogledamo kontekst,
kao što Torben govori: kontekst, kontekst, kontekst, zaista možemo videti
da poslušnost i milost zaista idu ruku pod ruku, i nisu u kontradiktornosti.
Pitanje je: Kako ona izgleda?
Zamislite da smo ja i Torben na velikom, ogromnom kruzeru.
I dok plovimo ovim kruzerom, ja idem po brodu i u jednom trenutku
počinjem da se klizam i padnem sa ovog kruzera u more.
I sada sam u moru i u opasnosti sam, tako da počnem da vičem: "U pomoć, u pomoć!"
Torben čuje moj glas i dotrči. Pogleda me
a ja sam u opasnosti. Šta on radi? Naravno da neće samo stajati
prekrštenih ruku i reći: Posmatraću šta će se desiti sa njim. Ne.
On će odmah otići da nađe kolut za spasavanje i da baci taj kolut ka meni
i onda će reći: Jon, zgrabi i drži taj kolut da mogu da te izvučem
na brod. I sada, zamislite, ako bih mu ovo odgovorio:
Ne, ne, ne, Torben, neću da budem spasen delima. Želim da se spasem samo milošću,
a ne delima. - Da, umro bi.
Umro bih. To je smešno. To je glupo. Naravno, zbog njegovih reči,
zbog onoga što on govori, postupiću u poslušnosti tako što mu verujem.
Zato, kada zgrabim i držim se za kolut za spasavanje, on će me povući na brod.
I dok se vraćam na brod, a zamislite: ljudi stoje
oko nas, ja ustanem i vičem ljudima:
"Hej svi vi!" I počnem da se hvališem: "Gledajte, spasen sam, spasen sam svojim delom.
Pogledajte moje mišiće, kako sam se držao za kolut za spasavanje." Naravno da ne.
Treba da prepoznam da nisam spasen svojim delima.
Spasen sam njegovom milošću što je bio voljan da mi baci kolut za spasavanje
i time sam verovao u njegovu reč i u toj poslušnosti sam se držao za kolut
i on me je povukao natrag. Zgrabio bih Torbena, zagrlio bih ga i rekao:
Hvala ti, hvala ti, hvala ti! Dakle, o tome se radi.
Dakle, mi smo se svi davili u vodi greha. Davili smo se u svojim gresima.
Isus je onda bacio kolut za spasavanje. To je novo rođenje, to je pokajanje
i moramo se pokajati i roditi se ponovo od vode i Duha, to što je On učio.
Ako On nama baci kolut za spasavanje i kaže: "Pokaj se"! "Ne, ne, ne, ne, Isuse,
ne, ne, ne, spasava nas milost." Umrli bi. Udavili bi se u našim gresima.
Ili, Isus na drugom mestu kaže da će onaj koji veruje i ko je kršten biti spasen -
"Ne, ne, ne, ne, Isuse, ne, ne, ne. Milost je ta koja nas spasava."
Onda bi se udavili u našim gresima. Ili kada je Petar ustao na Pedesetnici,
kada su pitali: "Šta da radimo?" A Pitar je rekao: "Pokajte se!" Kao Isus.
"Okrenite se od svojih greha i da se krsti svako od vas u Isusa
za oproštaj vaših greha i primićete Svetoga Duha."
"Ne, ne, ne, Petre, ne, ne, Petre. To je u redu, ali mi smo spaseni milošću."
Ako kažemo da smo spaseni milošću, tako, umrli bismo u našim gresima.
Moramo razumeti da... Šta je spasenje takođe?
Isus nije došao da nas spase u našim gresima. Došao je da nas spase od naših greha.
Došao je da stvori novog čoveka. Umro je za nas. Mi to nismo zaslužili.
To je bila Njegova milost, Božja milost prema nama da se mi danas možemo spasiti kroz veru
u Isusa Hrista. I mi koji smo iskusili novo rođenje kroz pokajanje, krštenje
i Svetoga Duha, nikada nećemo ići okolo, kao: "Hej, hej..." Kao...
Naravno da smo znali da treba da se pokajemo i da se držimo za taj kolut.
Naravno da treba da budemo poslušni i da se krstimo i da se držimo za taj kolut.
Naravno da treba da idemo po Svetom Duhu i da se držimo tog koluta za spasavanje,
ali nećemo ići i hvalisati se, jer znamo da to nije od nas samih,
već od Božje milosti da možemo da se spasemo kroz veru.
Ono što morate ovde razumeti, kada Pavle kaže ovde: nije delima,
on ne govori o poslušnosti koja dolazi od vere, ne govori o krštenju.
Krštenje nikada nisu dela. Morate to shvatiti.
Takođe, u Galatima, kada Pavle kaže: "Ko vas je začarao?"
I upozorava na dela, upozorio je na dela Zakona.
On govori o obrezanju u ovim poglavljima.
On ne govori o poslušnosti. Ne govori o pokajanju.
Ne govori o krštenju. Govori o obrezanju.
Govori o tome da odlaze pod Mojsijev zakon, pod Stari savez
i nisu poslušni Isusu u Novom. Morate to shvatiti.
Jer su ta pisma napisana vernicima koji su već bili ponovo rođeni
koji se jesu pokajali, krstili i primili Svetog Duha
i te ljude on upozorava na dela, na obrezanje,
dela držanja Zakona, a ne dela - poslušnost. U sledećem stihu je rekao:
"Jer smo njegovo delo, sazdani u Hristu Isusu za dobra dela."
Ovde se govori o drugačijoj vrsti dela.
To je ono gde ljudi ne razumeju. On govori o poslušnosti.
Znači, nismo spaseni delima Zakona. Spaseni smo Božjom milošću kroz veru,
verovanjem u Isusa i pokajanje, krštenje u vodi i Svetom Duhu,
kao što je rekao, i stvoreni smo za dobra dela.
Ali to nisu dobra dela obrezanjem. On govori o dobrim delima
koja nastaju u nama kada idemo po Duhu.
Nije to kao: Aaah... Moram da činim dobra dela. Ne. To je rezultat novog rođenja.
Isus je transformisao naš život. On je promenio naše srce.
I plod i rezultat toga su dobra dela.
Ali se nismo spasili zbog tih dobrih dela. Spasili smo se zbog Njegove milosti.
Dobra dela su rezultat tog spasenja. I to je ono što je milost.
Milost je slobodan dar dat celom čovečanstvu, tako da mi, kroz Božji slobodan dar, milost,
možemo da se spasemo kroz veru u Isusa Hrista. Ali milost nas ne ostavlja
kada smo se spasili kroz Isusa Hrista. Milost je veliki deo naših života
i milost je deo transformacije koja se dešava u našem životu.
Možeš li nešto reći o tome?
Zamislimo da svi mi, ne samo vi koji slušate, već da svi mi kažemo:
Mi smo pod milošću. Da mi svi kažemo da smo pod milošću.
Koji je plod u vašem životu i u našem životu?
Jer uvek donosi plod. Želim da pročitam odeljak iz Pisma.
Naći ćete u Titu, 2:11-14. Tamo kaže ovo.
"Jer se pokaza milost Božja koja nudi spasenje svim ljudima."
I onda nastavlja: "Uči nas", drugim rečima: obučava nas.
"Da kažemo "Ne", da se odreknemo svake bezbožnosti i želja ovoga sveta, i da živimo u samokontroli,
ispravnim i pobožnim životima u ovom sadašnjem dobu." To je Božja milost.
Dakle, Božja milost se pojavila celom čovečanstvu. To čitamo u Efescima.
I ona - Božja milost, u isto vreme nas uči...
- Uči nas. Obučava nas. - Da kažemo "Ne" bezbožnosti i svetskim
strastima. Dakle, oni koji imaju Božju milost, oni imaju silu, pomoć
za transformaciju i sve što im treba u ovom životu za pobožnost, za svetost.
I to je to, jer kada sam ja shvatio pravu Božju milost u svom životu,
to je bilo jednog dana... A ti možeš nastaviti sa ovim.
Kada sam proučavao Rimljanima. Rimljanima ovde kaže, Rimljanima 6:14.
"Jer greh neće imati vlast nad vama, jer niste pod zakonom već pod milošću."
Pokušavao sam da živim pod zakonom i da se držim zakona, da živim kao...
Ali kada sam stvarno shvatio Božju milost: Huuu... Bio sam slobodan.
Greh se slomio u mom životu i sada sam bio slobodan da živim novi život - sveti život.
Zato, rekao bih da: Oni koji zaista razumeju Božju milost
su oni koji ne žive u grehu, ne žive u sili greha.
Oni koji su iskusili Božju milost su oni koji su iskusili slobodu
Boga, kao što čitamo ovde. "Jer greh nema vlast nad vama, jer niste
pod zakonom već pod milošću." Jer milost transformiše naše živote.
I milost čini ono što si ti malopre govorio.
Da. Dopada mi se ovo što Torben govori. Zato, ponovimo.
Milost ne znači da smo primili slobodu da nastavimo da živimo u grehu.
Milost je da smo slobodni od greha. Moramo to razumeti.
To je cela poruka jevanđelja. Isus je dobio ime Isus
zato što je došao da nas spase, Njegov narod, da nas izbavi od naših greha.
Ali ovo je, nekako, suprotno od onoga što mnogi ljudi u crkvama
interpretiraju kao milost. Interpretiraju milost kao da je pretvorena
u dozvolu da se greši jer, da, pod milošću smo i to znači:
bez obzira šta smo uradili u prošlosti, sadašnjosti ili budućnosti -
spaseni smo milošću. Da vam kažem...
- To je tako nebiblijski. - To je tako nebiblijski. Samo želim da kažem:
Ako ste vi ti koji to govorite, ako je to vaš način žiovta,
oprostite što moram ovo da kažem - vi niste pod Božjom milošću.
Vi ste pod zakonom greha. Jer to što čitamo u Titu 2:11-14,
prava biblijska milost uvek nas vuče ka slobodi od greha u svetost
ka tome da živimo, ono što on kaže: "živote u samokontroli, ispravne i pobožne živote u ovom sadašnjem dobu."
Zato, kada govorimo, opet, o svetosti, kada govorimo o samokontroli,
mi ne govorimo o delima. Govorimo o poslušnosti
i milošću Božjom možemo biti sveti, možemo živeti u čistoti.
To je milošću Božjom. To nisu naša sopstvena dela.
Rekao bih ovako. Završićemo ovde.
Mi smo pozvani u slobodu. Isus je došao da nas oslobodi.
Nema osude za one koji idu po Duhu.
Mnogi ljudi reaguju veoma grubo... Kada govorimo o pokajanju,
kada govorimo o krštenju, kada govorimo o Svetom Duhu i kažu:
"O, to su dela, dela, dela, dela, dela."
Zašto tako govore? Zato što se sve vreme osećaju osuđenima.
Uvek se osećaju osuđenima. Rešenje nije reći: Sve su to dela.
Jer nisu dela. Ali za osobu koja je pod zakonom - sve će biti dela,
bez obzira šta rade, i osećaće se osuđenima, bez obzira šta rade.
Ali osoba koja je istinski, istinski rođena ponovo, istinski se pokajala, krstila,
primila Svetoga Duha, oni će iskusiti Božju milost u svom životu
tako da nisu pod grehom i mogu da idu u svetosti i mogu da idu u novom životu.
Ako tada učinimo nešto pogrešno i padnemo, ispovedimo svoj greh a On je pravedan
da nam oprosti, itd. I to je zaista život u slobodi.
Slobodi od greha, slobodi od osude, slobodi da se ide u novom životu u Hristu Isusu.
I to je ono što je milost. Milost - A - to je slobodan dar. Ispravno.
Milost nije dozvola da se greši. Ne, milost je slobodan dar, da nas kroz novo rođenje
milost Božja, Duh milosti uči, da nam pomaže
da živimo novim životom koji nam je Isus zapovedio.
Nadam se da će ovaj video pružiti neke odgovore. Znam da može biti malo komplikovano
za ljude koji nisu čuli ranije te reči: milost, dozvola, sloboda
i sve to, ali... U sledećem videu koji ćemo uraditi govorićemo o slobodi od greha,
govorićemo o tome kako mi nismo pod Mojsijevim zakonom, ali to znači
da nismo bez zakona, jer smo pod Hristovim zakonom.
A to je zakon slobode, tako da možemo živeti novim životom.
Ja ću, kao što je često Pavle, pročitajte u pismima: Neka Božja milost bude sa vama
i neka rastete u milosti u svom životu. Što više rastemo
u Božjoj milosti, to je Božja milost više sa nama, to ćemo veću slobodu
iskusiti, ne po dozvoli - slobodi da se greši, već slobodni od greha
da koračamo po Svetome Duhu.
Bog vas blagoslovio! Zdravo!
Pogledajte "Pionir školu"